Teratai jambul merah

Teratai jambul merah (Irediparra gallinacea) ialah satu-satunya spesies burung teratai dalam genus Irediparra. Seperti spesies teratai lain, ia telah menyesuaikan diri dengan tumbuhan terapung di tanah basah perairan tawar tropika.

Taburan dan habitat
Burung ini ditemukan di tenggara Borneo, selatan Filipina, Sulawesi, Maluku, Kepulauan Sunda Kecil, utara dan tenggara New Guinea, New Britain (Tasik Lalili), serta utara dan timur Australia. Habitatnya adalah tanah basah air tawar yang luas, paya dan tasik dengan tumbuhan terapung yang melimpah, seperti telepok dan keladi bunting, yang membentuk hamparan di atas permukaan air yang boleh dipijak olehnya. Sungghpun spesies ini langka dan setempat, ia tidak terancam secara sejagat.

Kelakuan

 Kelakuan umum 
Teratai jambul merah berjalan perlahan-lahan dan berhati-hati. Ia kerap berkumpul dalam kawanan. Apabila terganggu, ia terbang rendah di atas air dan mendarat semula di atas tumbuhan terbuka.

 Pembiakan 
Teratai jambul merah adalah poliandrus. Ia membangunkan sarang yang rapuh di atas tumbuhan yang terapung atau timbul, di mana betina bertelur empat biji telur berwarna perang muda berkilau dengan tanda hitam. Hanya jantan yang akan mengeram. Anak-anaknya menetas dengan baik dan segera meninggalkan sarang.

 Pemakanan 
Ia memakan benih dan serangga akuatik yang dipungut dari tumbuhan terapung di permukaan air.

 Suara 
Spesies ini mengeluarkan ciapan tinggi berkeriut, juga digambarkan sebagai kicauan nyaring dengan bunyi lembut berdentam.

 Rujukan 

Kategori:Jacanidae